钦定古今图书集成/明伦汇编/氏族典/第247卷 > 张庸
## 钦定古今图书集成/明伦汇编/氏族典/第247卷 > 张庸

按《浙江通志》：“庸字存中，其先真定人。父清，父从晁招
讨来温，因家焉。庸性豪爽，精太乙，数以策干经略使
李国凤，授福建行省员外郎，治兵于闽，会计事赴京，
因进《太乙数图》。顺帝喜之，擢秘书少监。时太子立大
抚军院，命庸团结房山，迁同佥将作院事，除刑部尚
书。会诸寨既降，庸守骆驼谷，遣从事段祯请援扩廓”
帖木儿，不报。庸婴守拒战，众将溃，庸无去志。已而寨
民李世杰执庸出降，见主将。庸不屈，与祯同被杀。